Philip Gbeho

Philip Comi Gbeho (14th January, 1904 – 24th September, 1976) daa nyɛla Ghana baaŋ'so ŋun daa n sabira ka lahi n yiina yila ka daa lahi n-nyɛ karimba. Sokam mi o ka o nyɛla ŋun daa n sabi ka yili Ghana National Anthem. O daa nyɛla ŋun n tabi n sɔŋ bɛ mi boli shɛli ni the Arts Council din be Ghana la kpabu puuni ka daa lahi n-nyɛ Director of Music n ti pahi conductor n-ti National Symphony Orchestra din be Ghana tingbani puuni la. 
O piligu biɛhigu 

Bɛ daa n dɔɣila Gbeho silimin gɔli January, biɛɣu pia ni anahi dali, yuuni 1904 puuni , Vodza tingbani puuni, kulkpal'tiŋa kpaŋsi shɛli din kaɣi n yi bela ka che Keta din be Volta Region. Keta Roman Catholic Boys School ka o daa n chaŋ, din nyɛ luɣ'shɛli polo o ni daa n baŋ organ ka daa n zaŋ dabisi bihi n baŋ di ŋmebu hali n ti lebi bɛ ni n boli so ni pupil organist la hali ni saha shɛli o ni daa ti n yi lala shikuru maa puuni. O ba ŋun yuli daa booni Doe Gbeho la daa nyɛla kulkpala. O ma mii yuli n daa booni Ametowofa ka o daa n yi Gadzekpo Zuliya puuni ni na ka daa nyɛ daabia ka gba daa lahi n mali baaŋtali baŋsim. Ŋuna n daa n-nyɛ bipuɣinsi ban daa n yiini yila bɛ tiŋa maa wagɔɣu bee lua puuni nima la laɣingu toondana.

Silimin gɔli January, yuuni 1925 la puuni ka Philip Gbeho daa nya soli ni o chaŋ Achimota Teacher Training College shɛli bɛ ni daa na yoli n yoogi ka di be in Ankara tingbani puuni la. Saha shɛli o ni daa na n bɔhimdi ni o lebi karimba la puuni ka o daa n labisi o zaɣa n niŋ du'kara shɛŋa lala college maa ni daa n yihi zali ka di nyɛla yila yilibu zuɣu la ni o zaŋ n yɛligi maŋmaŋa baŋsim di bahi n bahindi zaŋ kpa yila yilibu puuni polo din daa yɛn n sɔŋ o ka o daa n viɛligi ka n duhi o kpaŋmaŋa yila yilibu ni zuɣusaa. O daa nyɛ bɛ ni n boli so ni was a pianist n ti pahi violinist la zaa ka daa tooi n di nasara ŋanima zaa zuɣu dama o daa n bɔhimla di baŋsim karimba shɛba ban daa mali di baŋsim ka n yi tinduya puuni na n ti wuhiri lala Achimota College maa ka daa lahi n-nyɛ ban n mali hankali parisi ni baŋsim zilima yila puuni.

O ni daa n bɔhim n naai ka daa n yina n ti n-nyɛ karimba silimin gɔli December, yuun 1929 puuni, Gbeho daa lahi n yiɣisimi n labi Keta tingbani puuni ni o ti n niŋ o wuhibu Roman Catholic Boys School la puuni. Di ni daa n niŋ ka o suhu zaa daa kuli n be la yila yilibu puuni la zuɣu, o daa bi niŋ zinchili ka daa n lebi organist St. Michael's Catholic cathedral din n be Keta la puuni n daa ti n kpa St. Cecilia's Choir (din na be ʒilenli puuni ŋɔ) ni maa ni ka daa n kpaŋ o maŋa pam ka di yuli n du bɛ yaɣili maa puuni zaa. O daa lahi nyɛla ŋun daa n pili yila yilibu shikuru Keta ka di daa nyɛ shikuru duu shɛli din daa yɛn n malindi lala shikuru bihi maa shɛli n guhiri kpalimkpaai zahimbu London Victoria College of Music kpalimkpaai zahimbu la.
O nyaaŋa biɛhigu 
 Kundivihira